Para outras páxinas con títulos homónimos véxase: Ave do paraíso.

| Ave do paraíso*Strelitzia reginae* |
| --- |
| Flor de *Strelitzia reginae* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Subclase: | Zingiberidae |
| Orde: | Zingiberales |
| Familia: | Strelitziaceae |
| Xénero: | *Strelitzia* |
| Especie: | ***S. reginae*** |

 |
| Nome binomial |
| ***Strelitzia reginae***Banks, 1789 |
| Sinonimia |
| * *Véxase o texto*
 |

A **ave do paraíso**, *Strelitzia reginae* Banks, é unha especie de planta anxiosperma (monocotiledónea) da clase das liliópsidas, subclase das zinxibéridas, orde das zinxiberales e familia das estrelitziáceas.

É unha planta herbácea, rizomatosa, orixinaria de Suráfrica e amplamente cultivada en xardíns en rexións tropicais e subtropicais pola beleza das súas flores.

Taxonomía
---------

### Descrición

A especie foi descrita en 1789 polo naturalista, botánico e mecenas das ciencias naturais inglés Sir Joseph Banks, que reclasificou a *Heliconia bihai* J. S. Mill.

Porén, no ITIS adxudícanlle a autoría ao tamén botánico inglés William Townsend Aiton.

### Etimoloxía

O epíteto específico científico desta planta, *reginae* (en latín = "da raíña"), está dedicado á princesa alemá Carlota de Mecklemburgo-Strelitz, raíña consorte de Inglaterra polo seu casamento co rei Xurxo III do Reino Unido, falecida en 1818 e que era moi afeccionada á botánica.

### Sinónimos

Os principais sinónimos desta especie (hai até 25) son:

* *Heliconia strelitzia* J.F.Gmel.
* *Strelitzia angustifolia* W.T.Aiton
* *Strelitzia farinosa* W.T.Aiton
* *Strelitzia gigantea* J.Kern
* *Strelitzia glauca* Rich.
* *Strelitzia humilis* Link
* *Strelitzia ovata* W.T.Aiton
* *Strelitzia parvifolia* W.T.Aiton
* *Strelitzia regalis* Salisb.
* *Strelitzia rutilans* C.Morren

Características
---------------

### Dimensións

Planta herbácea, de porte arbustivo cunha altura media de 1,5 m e un diámetro de 1,8 m. 

### Follas

As follas, con longos pecíolos, son alternas, pinnatinervadas e dísticas. 

### Flores

As flores son hermafroditas, asimétricas, polinizadas por aves, e preséntanse reunidas en grupos cinciniformes protexidos primariamente por grandes brácteas, varias delas laterais e con frecuencia longamente pedunculadas. O perigonio está formado por 6 tépalos distribuídos en dous grupos, os tres externos iguais e libres, os tres internos desiguais e xeralmente soldados, un de maiores dimensións e pregado en forma de frecha rodeando a estilo. O xineceo presenta 3 carpelos soldados, o ovario é ínfero, trilocular, con numerosos primordios seminais. 

### Froito

O froito é unha cápsula valvicida que se abre por 3 valvas.

Cultivo
-------

Necesita luz intensa tres ou catro horas diarias de luz solar directa e non florece con luz inadecuada. Durante o período de crecemento activo, pode cultivarse en condicións normais. Necesita de regos moderados e humidade normal. Entre marzo e outubro require grandes cantidades de auga. As aves do paraíso son moi sensibles ao ataque das cochinillas.

Galería
-------

* Xardín Botánico de MelbourneXardín Botánico de Melbourne
* variedade citrina Hortvariedade *citrina* Hort
* Jardim Botânico da MadeiraJardim Botânico da Madeira
* Xardín Botánico de BermudaXardín Botánico de Bermuda
* Preto de Orosí, Costa RicaPreto de Orosí, Costa Rica
* Diamond Bar, CaliforniaDiamond Bar, California
* 'Mandela's gold', Kirstenbosch National Botanical Gardens, Cidade do Cabo'Mandela's gold', Kirstenbosch National Botanical Gardens, Cidade do Cabo
* En Kolkata, Bengala Occidental, IndiaEn Kolkata, Bengala Occidental, India

Notas
-----

1. ↑  CJB Genève. African Plant Database.
2. ↑  *Strelitzia reginae* Banks in *U.S. National Plant Germplasm System*. United States Department of Agriculture. Agricultural Research Service. Consultado o 9-9-2018.
3. ↑  "*Strelitzia reginae*, in World Checklist of Selected Plant Families". *Royal Botanic Gardens, Kew*. Consultado o 9-9-2018.
4. ↑  *Strelitzia reginae* Aiton, no ITIS.
5. ↑  *Strelitzia reginae00* Arquivado 17 de outubro de 2019 en Wayback Machine. en Memidex.]
6. ↑  *Strelitzia reginae* Banks Arquivado 12 de xaneiro de 2020 en Wayback Machine. in *The Plant List*. (Organización que colabora co Royal Botanic Gardens, Kew e o and Missouri Botanical Garden.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ave do paraíso Modificar a ligazón no Wikidata*** |

### Bibliografía

* L. Watson y M. J. Dallwitz, *The families of flowering plants* - Strelitziaceae

### Outros artigos

* Estrelitziáceas

### Ligazóns externas

* ITIS 42382

|  |  |
| --- | --- |
| Control de autoridades | 
* Wd: Q148904
* BNCF: 71455
* GEC: 0106715
* MAG: 2777864008

 |

|  |  |
| --- | --- |
| Identificadores taxonómicos | 
* APDB: 42850
* EOL: 345180
* EPPO: STZRE
* FNA: 200028252
* GBIF: 2763116
* iNaturalist: 49143
* IPNI: 798194-1
* ITIS: 897449
* NCBI: 255355
* PlantList: kew-267262
* POWO: ID
* TAXREF: 447925
* Tela Botanica: 85248
* Tropicos: 21500007
* PLANTS: STRE5
* WCSPF: 267262

 |

|  |  |
| --- | --- |
| Identificadores | 
* UMLS: C1504317

 |